als gevangen man ende qualike bij ghelde also de voirs evard
seyde en genoech kinde hoe dat hij tsijne verloren hadde
beruert van compassien en medelijdene va zijnen evekersten
ter beden en begten des voirs hen claes is op tvoirscr
geloeve van tsijne weder te moegen crigen in zijn borse
gegaen en heeft dair verleecht tweelf rijnsche gulden
Ende dit poent aldus gesciet zijnde wilt jacop houde
met zijne eede oft hij wilt hen clase dat ovgeven Mair
vanden xii clincarden voirs en weet jacop niet te spreke
Ende oec en salmen niet bevinden dat d enige gelofte
gesciedden tusscen hen clase en jacoppen zijne oem
Item opt thoenisse van dien poente met wettiger waerheit
en met brieven tc Seecht jacop voirs dat hij beght
die waerheit taenhoire want oft des voirs hen claes
dienere dair af yet drage wouden hoopt jacop neen wat
hij houdt die voir suspect gelijc hen clase En oft
ande psone zijn d op beght hij die aengesien te allegen
alsoe hem diene sal moege het zij die te admitten oft
te batteren Item alse van janne happart seecht jacop
dat hij dien houdt voir ptie want hij altijt raet en daet
geweest is voir den voirs evarde en jege de voirs jacop
Ende my sal bevinden dat de selve jan eene was vanden
vrienden des voirs evarts die nagevolcht waren also dit
poent mecie maect Ende alse vanden brieve die dair
af soude moege zijn En weet de voirs jacop niet te
spreken want hij dair af egheene bij zijne wete gescreve
noch gemaect en heeft noch besegelt Maer my bringe
die voir oegen en darentynden recht alse vander onscont
oft kinnessen den voirs jacoppe steet wel voe dat
hij ontboden zijnde bijden voirs hen clase te vierssele
voirs doen hij vertoech van dair zijne zeghel vergat
ten huyse henricx vander blaect en bleef daer meer
dan negen weken lang en jacop sandt dair te vele
stonden boden ende wederboden eer hijten gecrigen
mochte wiens schout dat was dat can hij qualike
geweten Maer ten utersten soe brachten hem jan bogart
hen claes knecht bij weten vanden voirs hen clase